Държавен вестник, бр. 51, 2018 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  51
Извършените разчети показват, че необходимата бройка на подготвения летателен състав за задачата 
по Air Policing е минимум 30 летци. Посочената бройка летци осигурява спазването на действащото в 
Република България законодателство относно осигуряване на здравословни и безопасни условия на труд, 
спазване на продължителността на служебното време и дава възможност за поддържане и повишаване 
квалификацията на пилотите. 
Съгласно приетите стандарти в НАТО (Allied Command Operations Forces Standards, volume III – Standards 
for Air Forces) летецът трябва да налита не по-малко от 180 часа на година с цел придобиване и под-
държане на необходимите способности при гарантирано ниво на безопасност на полетите. С широкото 
навлизане на съвременни високотехнологични симулатори (т.н. Full Mission Simulators) в редица държави 
се прие стандартът за подготовка на летец от 140 часа годишно плюс 40 часа на симулатор.
Нальотът от 140 часа на летец на година е все още недостижим и за останалите нови страни – членки 
на НАТО (Полша, Чехия и Унгария), където летците акумулират по около 100 – 110 часа на година. Този 
нальот е компромисен, но осигурява постигане на сравнително добра летателна подготовка. За поддър-
жане на такъв стандарт на подготовка за 30 летци е необходима авиационна техника, осигуряваща 3000 
летателни часа годишно.
В световната практика, като санитарен минимум, е приет нальотът от 80 летателни часа на летец 
на година. Намаляването му под тази цифра е свързано със сериозни рискове за безопасността на поле-
тите. При това положение задължителният минимален сумарен нальот в изтребителната авиация следва 
да не пада под 2400 летaтелни часа годишно.
Статистиката показва, че един съвременен изтребител, при добра система на логистично осигуряване, 
може да изпълнява около 150 – 170 летателни часа на година. Това означава, че за постигане на необходи-
мия годишен нальот от 2400 – 3000 летателни часа българските ВВС следва да имат в летателна годност 
от 16 до 20 броя изтребители.
3.1.2. Въоръжение
За решаване на задачи с новия тип боен самолет е задължително и придобиването на основни типове 
ракетно, бомбово и артилерийско въоръжение, осигуряващи въздействие във всякакви МТУ, денем и 
нощем по:
· въздушни цели във и извън пределите на визуалната видимост; 
· подвижни и стационарни цели на повърхността с висока точност на поразяване (на по-късен етап).
Доставката на въоръжение задължително обхваща и придобиването на наземно оборудване и обуче-
ние на личен състав за неговата експлоатация.
3.1.3. Спомагателни системи и оборудване за обучение
Сложността на изпълняваните задачи от съвременните МЦИ изисква наличието на наземни спома-
гателни системи за обучение и планиране на мисията, даващи възможност на летателния състав за пъл-
ноценна подготовка за конкретната мисия в определена обстановка, осигуряваща безопасност на полета 
и ефективно изпълнение на поставената задача.
3.1.4. Наземно техническо оборудване
За експлоатация на самолетите е необходима доставката на имущество за техническа и логистична 
поддръжка, като наземно техническо оборудване, измервателна и тестова апаратура, специализирани ин-
струменти, специализирана логистична автотранспортна техника и други. Количеството и видът на това 
оборудване зависят както от типа на конкретния самолет, така и от договорената система за логистична 
поддръжка.
3.1.5. Интегрирана логистична поддръжка
Осигуряването на поддръжката на самолетите за целия жизнен цикъл е сложен процес, не по-мал-
ко важен от самото придобиване. Опитът от практиката показва, че само 30 – 50 % от общата цена на 
жизнения цикъл са за придобиване, докато останалите 50 – 70 % са за осигуряване на експлоатацията.
Проектът предвижда, като част от договора за придобиване, първоначално осигуряване на интегри-
рана логистична поддръжка от типа Performance-Based Logistics за първите 3 години. По този начин се 
гарантира ефективно усвояване на самолета и достигане на готовност за оперативното му използване. 
Впоследствие, след приключване на първоначалния период, следва да се сключи дългосрочен договор 
за поддръжка на самолетите, каквато е утвърдената практика в редица държави от НАТО и ЕС. По този 
начин не се налагат непрекъснати процедури и сключване на договори за доставки и услуги и се нама-
лява значително риска при осигуряване на регулярната летателна дейност.
3.2. Времеви параметри
Настоящият проект за инвестиционен разход обхваща значителни по обем и сложност дейности, кои-
то изискват детайлно планиране и координация и обхващат голям период от време.
Опитът на други държави и предложенията на страните доставчици открояват следните основни 
видове дейности и времеви параметри, пречупени през изискванията на българското законодателство и 
утвърдените изисквания:
· вземане на решение от Народното събрание съгласно чл. 16, т. 7а на ЗОВСРБ;
· организационни дейности по избор на изпълнител на проекта;
· сключване на договор/и;
· обучение на състава;
· изграждане на необходимата инфраструктура;
· доставка на наземно оборудване;
· доставка на самолетите;
· доставка на въоръжение (на партиди, според нуждите);